open-index/open-wikipedia-markdown huggingface dataset:
Shoddyfabrikken

**Shoddyfabrikken** i Oslo ble bygget i 1871 av Oscar Rasmussen. Fabrikken ble anlagt ved Alnaelva like nedenfor Groruddammen, og leverte sjoddi til Grorud Klædefabrik, senere Grorud Tekstilfabrik, på Hølaløkka nedenfor Leirfossen.

Den gamle shoddyfabrikken står fortsatt (2014), og har adresse Kalbakkveien 46. Den har senere fått et større tilbygg.

## Referanser
Foreign Press Association of Norway

**Foreign Press Association of Norway** er en norskregistrert forening som består av korrespondenter som er på oppdrag i Norge fra andre land. Foreningen har som formål å legge forholdene til rette for internasjonale korrespondenter i Norge.

Foreningen ble stiftet i 1990 og har omkring 80 medlemmer. Den samarbeider med Utenriksdepartementet om anvendelsen av Norges internasjonale pressesenter i Oslo.

## Referanser


## Eksterne lenker
*
Akslandselva kraftverk

**Akslandselva kraftverk** er et vannkraftverk ved Skånevikfjorden i Etne kommune i Hordaland.

Det er et elvekraftverk som utnytter et fall på 333 meter.

Installert effekt er 1,7 MW på en peltonturbin. Årsproduksjon er 6,2 GWh.

Akslandselva Kraftverk AS eies 54% av Sunnhordland Kraftlag.

## Referanser


## Kilder
* 
* NVE vannkraftdatabase
* Informasjonsplakat på kraftverket.
* SKL
* Etne kommune
Johanne Grieg Cederblad

**Johanne Katharine Grieg Cederblad** (1901–1979) var en norsk barnebokforfatter og foredragsholder. Fra 1933 var hun bosatt i Sverige hvor hun engasjerte seg sterkt i folkeopplysningen, og i arbeid for eldre og pasienter på psykiatriske sykehus.

Hun var datter av Peter Lexau Grieg og Helga Grieg (f. Vollan), og søster av Ingeborg, Nordahl og Harald Grieg. Hun var utdannet lærer, og jobbet med undervisning i Bergen i årene 1924-1933, blant annet på Solhaug skole. I 1933 flyttet hun til Uppsala i Sverige. Under krigen gjorde hun en stor innsats for norske flyktninger, og i 1946 ble hun tildelt Haakon VIIs Frihetskors for dette arbeidet.

Hun var en populær foredragsholder i både Sverige og Norge. I mange år reiste hun rundt i Sverige og holdt foredrag om norsk litteratur, musikk og kultur. I midten av 1950-årene flyttet hun til Stockholm hvor hun ble studieleder for pasienter ved psykiatriske sykehus. Her gjorde hun en pionerinnsats, bl.a. med feriereiser til Italia for pasienter som hadde tilbragt mange år på psykiatriske sykehus. De siste årene av sitt liv ble hun et talerør for eldre på institusjon. Hun var foredragsholder på kurs i regi av det svenske kommuneforbundet og på kurs hos Norsk gerontologisk institutt. Grieg var også teateranmelder fra Stockholm for *[[Bergens Tidende]]*, og hun skrev en rekke noveller og artikler til tidsskrifter i Sverige og Norge.

## Bibliografi
* *Barn* (1934)   
* *Fridtjof Nansen. En hjältesaga* (1936)
* *Hva Peter og Grete gjorde. Fortellinger for små barn* (1939) (Ny, omarbeidet utgave i 1967) 
* *Två små barn och världen* (1942)
* *Edvard Grieg* (Oversatt til svensk fra norsk manuskript i 1946)
* *Per och Greta* (1948)
* *Sangen om Norge. Edvard Grieg og hans samtid* (1948)
* *Selma Lagerlöf* (1949)
* *Peter og Grete på Bjerkøya* (1950)
* *H.C. Andersen* (1950)

## Referanser


## Litteratur
* O. Delphin Amundsen. (1950). *Studentene fra 1923. Biografiske opplysninger m.v. samlet til 25-års jubileet 1948*
* Brita Ruud. (19. februar 1977). Intervju i *Aftenposten* 
* Haagen Ringnes. (13. desember 1979). Nekrolog i *Aftenposten*

## Eksterne lenker
Bøker av Johanne Grieg Cederblad i fulltekst hos Nasjonalbiblioteket:
* ''Barn'' 
* ''Hva Peter og Grete gjorde'' 
* ''Sangen om Norge'' 
* ''Selma Lagerlöf'' 
* ''H.C. Andersen''
* ''Peter og Grete på Bjerkøya''
Norges internasjonale pressesenter

**Norges internasjonale pressesenter** er Utenriksdepartementets servicesenter for utenlandske korrespondenter i Norge. Senteret ligger i Klingenberggaten i Oslo.

Norges internasjonale pressesenter ble opprettet like før Vinter-OL i 1994 for å gi tilreisende journalister fra andre land gode arbeidsforhold, møterom, arbeidsrom, bredbånd og andre tekniske hjelpemidler.

Senteret ble besluttet nedlagt fra 1. april 2005, men etter protester fra blant annet Norsk Journalistlag og Foreign Press Association of Norway ble beslutningen omgjort.

## Referanser


## Eksterne lenker
* Informasjon fra Utenriksdepartementet
* Foreign Press Association of Norway
Kringkastingsrettigheter for VM i fotball 2014

Denne artikkelen er en **liste over alle offisielle eller lisensierte kringkastere av [[VM i fotball 2014]]**. Kringkastingsrettighetene ble solgt direkte av FIFA, eller gjennom lisensierte selskaper eller organisasjoner som Den europeiske kringkastingsunion, Organización de Televisión Iberoamericana, International Media Content, Dentsu, RS International Broadcasting & Sports Management og MP & Silva. Dette var tidenes største tv- og radiodekning av et VM i fotball. VM i Brasil ble kringkastet direkte i over 175 ulike land over hele verden. 

De norske rettighetene ble delt mellom NRK og TV 2. I Sverige var rettighetene delt mellom SVT og TV4, mens DR og TV 2 delte rettighetene i Danmark. Dette var siste gang ESPN og Univision sender et VM-sluttspill i USA, ettersom Fox Sports og Telemundo tar over tv-dekningen fra og med VM i 2018.

## Fjernsyn

## Radio

## Noter


## Referanser
International Standard Classification of Education

**International Standard Classification of Education** (**ISCED**) er en internasjonal statistisk standard for klassifisering av utdanninger. Standarden vedtas og oppdateres av UNESCO. Første versjon av standarden ble vedtatt i 1976 og hadde som formål å gjøre det lettere å sammenligne utdanningsstatistikk fra ulike land. Andre versjon av standarden ble vedtatt i 1997 er den mest brukte, selv om UNESCO vedtok ISCED 2011 som skal fase ut ISCED 1997 i løpet av noen år. 

I Norge brukes mest standarden Norsk standard for utdanningsgruppering, som kan omkodes til ISCED 97 ved utveksling av statistikk internasjonalt. 

## Referanser
 

## Eksterne lenker
* snl.no - ISCED
* Omkoding av ISCED-kategorier fra nasjonale utdanningskategorier
* Roadmap to compare education systems: examples of how ISCED is applied to national education systems.
Kongernes Lapidarium

**Kongernes Lapidarium** er et museum med skulpturer, naturstensfigurer og gipsmodeller ved Frederiksholms Kanal i København. Lapidariet befinner seg i Christian IVs Bryghus på Slotsholmen – tett på Christiansborg og Det Kongelige Bibliotek – og ble offisielt åpnet av dronning Margrethe II og kulturminister Marianne Jelved den 3. juni 2014.

## Utstillingene
Brygghuset har vært lukket for offentligheten i århundrer, men fremviser nå nesten 400 stenskulpturer og gipsavstøpninger, som gjennom historien har tjent som maktmanifestasjoner for regentene. Utstillingen dekker 4 000 kvadratmeter.

### Første etasje
Første etasje har særlig fokus på kong Frederik Vs tid. Ved inngangen ses en samling av 70 nordmenn og færinger av J.G. Grund etter forlegg fra Jørgen Christensen Garnaas, som opprinnelig var oppstillet i Nordmandsdalen ved Fredensborg slott. Deretter følger skulpturer fra Amalienborg, Johannes Wiedewelts skulpturprogram fra  *Brede Allé* i Fredensborg slottshave, samt billedhuggeren Jacques-François-Joseph Salys rytterstatue av Frederik V i gips. Her ses også Abraham César Lamoureux originale rytterstatue av Christian V i bly – som opprinnelig var dekket med bladgull. Den mer kjente kopien står i dag på Kongens Nytorv.

### Andre etasje
Annen etasje, det såkalte *Stenloftet*, er et slags åpent depot, hvor nye gipsavstøpninger og kopier oppbevares, og hvor stukkatører og håndværkere fremover vil komme til å arbeide med gjenstandene. Her ses menasjerier, skulpturer fra antikkens mytologi, trofeoppsatser, våpenskjold og monogrammer. 

## Galleri

Fil:Indgang til Kongernes Lapidarium.JPG|Inngang til *Kongernes Lapidarium* med kong Christian IV i forgrunnen. Bak ham ses en byste forestillende Christian V 
Fil:Daphne kopi i zink (Eremitageslottet 1885-86).JPG|Daphne i sink fra Eremitageslottet
Fil:Apollo kopi i zink (Eremitageslottet 1885-86).JPG|Apollo i sink fra Eremitageslottet
Fil:Christian V statue (original).JPG|Lamoreux' originale statue av Christian V i bly
Fil:Violinspiller og trommeslager fra Aurland.JPG|Fiolinspiller og trommeslager fra Aurland i Norge
Fil:Christian V statue (detalje).JPG|Detalje fra Lamoureux' originale statue av Christian V


## Referanser


## Eksterne lenker
* 
* Museets hjemmeside. Besøkt 11. juni 2014 
* ''Lapidarium i Christian 4.s Bryghus'', historieonline.dk. Besøkt 11. juni 2014
Osmanville

**Osmanville** er en kommune i departementet Calvados i regionen Normandie nordvest i Frankrike.

## Referanser


## Eksterne lenker
* 
* Besøk Osmanville, offisielt turistnettsted (engelsk)
Tor Martin Mienna

**Tor Martin Mienna** (født 9. april 1990) er en norsk fotballspiller som fra 20. mars 2019 er klubbløs. 

Han har tidligere spilt for Nordreisa. Han kom til TUIL fra Nordreisa i 2012. Sesongen 2013 ble han toppskårer i norsk 2. divisjon avd 4 med 20 ligamål. 

Mienna fikk sin debut i en obligatorisk kamp for TUIL 29. august 2012 da han kom inn for Reidar Waage. Kampen endte med 2-1 seier over Kongsvinger på hjemmebane. 

## Referanser


## Eksterne lenker
* 
* Profil på TUIL.no
Finsk Tidskrift

***Finsk Tidskrift*** for lærdom, vitenskap, kunst og politikk er et svenskspråklig månedstidsskrift stiftet i Helsingfors i oktober 1876 av Carl Gustaf Estlander. Det ble redigert fra 1896 av Reinhold Felix von Willebrand. Ifølge eget utsagn er det Nordens eldste tidsskrift som fortsatt utkommer.

## Priser og utmerkelser
* Svenska Akademiens Finlandspris 2000

## Eksterne lenker
* Finsk Tidskrift
Oliver Zelenika

**Oliver Zelenika** (født 14. mai 1993) er en kroatisk fotballspiller som spiller for .

Zelenika har spilt for alle offisielle kroatiske aldersbestemte landslag fra U-14 til U-21. Han ble tatt ut til den kroatiske troppen i VM i fotball 2014 i Brasil til tross for at han ikke hadde spilt kamper for A-landslaget.

## Referanser


## Eksterne lenker
*
Sigurd Lies gate (Oslo)

**Sigurd Lies gate** (13-29, 22-30) er en gate på Torshov i Oslo. Den går mellom Nordkappgata og Haarklous plass.

Gaten fikk navn i 1933 etter komponisten Sigurd Lie. Det finnes for øvrig en rekke andre gater i området med navn etter komponister og musikere.

Langs østsiden av gaten ligger en OBOS-blokk fra 1950-tallet. På vestsiden er kvartal 6 av Søndre Åsen, som ble oppført i 1931–32.

## Litteratur
* 

## Eksterne lenker
* 
* [Lokalhistoriewiki](https://lokalhistoriewiki.no/index.php/Sigurd_Lies_gate_(Oslo))
Boletín Oficial del Estado

***Boletín Oficial del Estado*** (**BOE**) er en spansk statlig publikasjon for kunngjøring av lover, forskrifter, andre vedtak og kunngjøringer. BOE offentliggjør også vedtak fattet av de autonome regionene. Utgiver er Agencia Estatal Boletín Oficial del Estado med sete i Madrid.

Spania har hatt offentlige lysingsblad siden 1661 og BOE har hatt forgjengere med forskjellige titler. Fra 1697 til 1936 var tittelen *Gaceta de Madrid*. Tittelen ble endret til *Boletín Oficial del Estado* i 1936. Mellom 1961 og 1986 het publikasjonen *Boletín Oficial del Estado: Gaceta de Madrid*.

## Referanser


## Eksterne lenker
*
Giardino dei Tarocchi

**Il Giardino dei Tarocchi** eller **Tarothagen** er en skulpturpark basert på tarot som ble skapt av den fransk-amerikanske kunstneren Niki de Saint Phalle (1930–2002) i Pescia Fiorentina, località *Garavicchio*, Grosseto, Toscana, Italia. Parken åpnet for publikum i 1998. Den ligger ca. 100 km nordvest for Roma.

Niki de Saint Phalle var kjent for sine «Nana»-figurer og brukte dem da hun startet prosjektet, som består av 22 figurer i armert betong med mosaikk-innslag. Figurene er illustrasjoner av hovedskikkelsene på tarot-kortene. 

Lignende anlegg som hun kan ha hatt som inspirasjon er Parc Güell av Gaudi og Palais Idéal av Ferdinand Cheval (hun og hennes mann hadde verksteder og atelier i nærheten). Dessuten er det nærliggende å tro at hun kjente til Parco dei Mostri i Bomarzo. Besøkende kan gå gjennom hennes figurer, og hun bodde selv flere måneder i den første figuren (keiserinnen som sfinks), mens hun arbeidet med anlegget.

## Referanser


## Eksterne lenker
* Official website
* The Magical world of Niki de Saint-Phalles Tarot Garden - Blog Post
Sápmelaš

***Sápmelaš***, opprinnelig ***Sábmelaš***, var et tidsskrift på nordsamisk.

*Sápmelaš* ble gitt ut i Finland av selskapet Sámi Čuvgehussearvi/Lapin sivistysseura, som ble dannet i 1932 i Helsingfors. Tidsskriftet ble gitt ut mellom 1934 og 2001. Det ble finansiert av den finske staten fram til 1995, og deretter av Sametinget.

Tidsskriftets første redaktører var Paavo Ravila (1934–43) og Erkki Itkonen (1934–50). Ingen av dem var same, men begge var professorer i finsk-ugriske språk ved Helsingfors universitet. Tidsskriftets redaktør 1980–98 var Jouni Kitti.

## Kilder
*Uppslagssverket Finland
José María Basanta

**José María Basanta Pavone** (født 3. april 1984) er en argentinsk fotballspiller, som spiller for CF Monterrey i Mexico.

## Karriere
Basanta startet sin karriere i Estudiantes i 2003, før han signerte for Olimpo de Bahía Blanca i Primera B Nacional i 2006. Basanta hjalp Olimpo å vinne både Apertura og Clausura, og sikret dermed opprykk til Primera División.

Han signerte på nytt for Estudiantes i 2007, der han ble i et år.

I juni 2008, ble han hentet til Monterrey av lagets daværende manager, Ricardo La Volpe. Siden da har Basanta spilt fast og ble seriemeister i Mexico med Monterrey i apertura-sesongen i 2009 og i clausura-sesongen i 2010.

## Meritter
;Olimpo
* **[[Primera B Nacional]]:**
** **Seriemester (2):** Apertura 2006, Clausura 2007

;Monterrey
* **[[Primera División de México]]:**
** **Seriemester (2):** Apertura 2009, Apertura 2010
* **[[CONCACAF Champions League]]:**
** **Mester (3):** 2010–11, 2011–12' 2012–13
* **[[InterLiga]]:**
** **Mester (1):** 2010.

## Referanser


## Eksterne lenker
*
Personopplysningsforskriften

**Forskrift om behandling av personopplysninger** (korttittel: **personopplysningsforskriften**) er en norsk forskrift fastsatt ved kongelig resolusjon 15. desember 2000 med hjemmel i personopplysningsloven. Den trådte i kraft 1. januar 2001.

Personopplysningsforskriften presiserer personopplysningslovens virkeområde og gir utfyllende bestemmelser om krav til informasjonssikkerhet og internkontroll. Videre har forskriften bestemmelser om kredittopplysningsvirksomhet, blant annet om hvilke typer opplysninger som kan behandles, hvilke kilder personopplysninger kan hentes fra, hvem kredittopplysninger kan utleveres til og hvordan utleveringen kan skje, sletting av kredittanmerkninger og taushetsplikt for de ansatte i kredittopplysningsbyrået.

Siden 1. mars 2009 har forskriften dessuten bestemmelser som regulerer arbeidsgiveres rett til innsyn i arbeidstakeres e-postkasse.

## Referanser


## Eksterne lenker
* Lovdata
Ivan Močinić

**Ivan Močinić** (født 30. april 1993) er en kroatisk fotballspiller som spiller for den slovenske klubben NK Olimpija Ljubljana.

Močinić har spilt for flere kroatiske aldersbestemte landslag, men hadde ingen A-landskamper da han ble tatt ut til den kroatiske troppen til VM i fotball 2014 i Brasil. Under 48 timer før åpningskampen mot Brasil ble han imidlertid erstattet i troppen av Milan Badelj på grunn av skade.

## Referanser


## Eksterne lenker
*
Suomen Kuvalehti

***Suomen Kuvalehti*** (norsk: *Finlands bildetidsskrift*) er et finsk tidsskrift som gis ut av Yhtyneet Kuvalehdet. Tidsskriftet er Finlands eldste finskspråklige tidsskrift i sin sjanger, og ble grunnlagt i 1916. *Suomen Kuvalehti* hadde forgjengere med samme navn mellom 1873 og 1880 og på nytt i 1894.

Tidsskriftet kommer ut én gang i uken (fredager) og hadde i 1998 et opplag på omkring  eksemplarer. Det har stor betydning som opinionsdanner..

Sjefredaktør for tidsskriftet er Ville Pernaa.

## Referanser


## Eksterne lenker
* Suomen Kuvalehti (finsk)
Marcelo Brozović

**Marcelo Brozović** (født 1992) er en kroatisk fotballspiller som spiller for den saudiarabiske klubben .

Han har tidligere spilt for Hrvatski dragovoljac og Lokomotiva.

## Landslaget
Brozović har spilt for flere kroatiske aldersbestemte landslag, og har blant annet elleve kamper og syv mål for U-21-landslaget. Han ble tatt ut til den kroatiske troppen i VM i fotball 2014 i Brasil til tross for at han ikke hadde spilt kamper for A-landslaget. Han fikk sin A-landslagsdebut i en VM-oppkjøringskamp mot Australia 7. juni 2014.

Han ble tatt ut i s EM-tropp til EM i Frankrike 2016.

Brozović ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Fortid og Nutid

***Fortid og Nutid*** er et dansk historisk tidsskrift, som beskjeftiger seg med dansk kulturhistorie og lokalhistorie. Det har utkommet siden 1914 og blir utgitt av Dansk Historisk Fællesråd.

I 2010 ble tidsskriftet slått sammen med tidsskriftet *Folk og kultur*, og omlagt til å komme ut som en kombinert trykt og digital utgivelse og videreført under navnet *[[Kulturstudier]]*.

Johan Hvidtfeldt var i redaksjonen. 
Eksempler på historikere som har utgitt materiale i tidsskriftet er Karl-Erik Frandsen,
og Bent Blüdnikow.

## Referanser


## Eksterne lenker
* Fortid og Nutid, Tidsskrift for kulturhistorie og lokalhistorie – numre på internett
Lars Dunfjeld

**Lars Sigvart Martinus Dunfjeld** (født 10. august 1916 i Jengelen i Børgefjell, død 31. mars 1980 i Harran) var en sørsamisk utøver av duedtie – tradisjonell samisk brukskunst, særlig kniver. Han mottok Nordland fylkes kulturpris i 1979.

Han vokste opp i en reindriftsfamilie, i en kultur som formidlet kunnskap om både samisk religion og kristen tro. Han arbeidet med reindrift inntil 1954, deretter 12 år ved taubaneanlegget i tilknytning til gruvene i Skorovas. Han hadde duedtie som binæring helt til han som 50-åring begynte å sløyde med horn og tre på heltid. I 1969 fikk han stipend fra Norsk kulturråd for å studere ornamentikk og symbolspråk i samisk brukskunst. Et av hans utgangspunkt for forståelse av samisk brukskunst var at ornamentikken ikke bare er dekor, men også formidler et budskap. Han sa til Adresseavisen i 1979: «eldre samer kunne sitte lenge, lenge og betrakte hverandres kniver, som om de var lange skriv. Gjennom ornamentikken – symbolspråket som prydet slirene – lærte de mer om hverandre enn gjennom en lang samtale.»

Han var medlem av tilsynskomiteen for Gaske-Nøørjen Saemienskovle i Hattfjelldal, og i den forberedende plankomiteen for Sijti Jarnge.

En utstilling med samisk kunst som ble arrangert på Ringve museum i oktober 1981 hadde en særskilt minneutstilling etter Lars Dunfjeld. Sommeren 2016 var det en 100-årsjubileumsutstilling av hans arbeider på Saemien Sijte. Han hadde fire barn; blant dem kunsthistorikeren og duedtiekonsulenten Maja Dunfjeld og juristen Leif Dunfjeld.

## Referanser
Fønix (tidsskrift)

***Fønix*** er et teologisk tidsskrift som bringer innlegg som beskjeftiger seg med teologi og humaniora og i tillegg spenningsfeltet imellom disse to.

Tidsskriftet fremhever at det bringer artikler «… gjerne med vitenskapelig grunn under føttene, men uten det vitenskapelige apparatet.» Det er knyttet til Det Teologiske  Fakultet ved Københavns Universitet og utgis med støtte fra Kulturministeriets tidsskriftsstøtte.

Det første nummeret av *Fønix* kom ut i 1976 med disse teologene som redaktører: Leif Grane, Bent Hahn, Jørgen I. Jensen, Ole Jensen og Niels Thomsen.

## Kilder
* Fønix' hjemmeside
Esignaturloven

**Lov om elektronisk signatur** (korttittel: **esignaturloven**) var en norsk lov som hadde til formål å legge til rette for en sikker og effektiv bruk av elektronisk signatur ved å fastsette krav til kvalifiserte sertifikater, til utstederne av disse sertifikatene og til sikre signaturfremstillingssystemer.

Loven ble vedtatt 15. juni 2001 og trådte i kraft 1. juli samme år. Den gjaldt for sertifikatutstedere som er etablert i Norge.

## Se også
* Lov om elektroniske tillitstjenester

## Referanser


## Litteratur
* Rolf Riisnæs *Digitale sertifikater og sertifikattjenester - roller, oppgaver og ansvar : en tillitsorientert tilnærming til sertifikatutstederens villedningsansvar* Fagbokforlaget 2007 ISBN 978-82-450-0589-9

## Eksterne lenker
* Lovdata
Embetsedloven

**Lov om embedsed etter Grunnloven § 21** (uoffisiell korttittel: **embedsedloven**) var en norsk lov som regulerte avleggelse av embedsed. Loven ga utfyllende bestemmelser til Grunnloven § 21, som inntil embetseden i 2020 ble erstattet av en grunnlovsfestet  lydighets- og troskapsplikt til konstitusjonen og kongen, bestemte at sivile og militære embedsmenn skulle høytidelig tilsi konstitusjonen og kongen lydighet og troskap før beskikkelse fant sted.

Embetsedloven bestemte at det ved utnevnelse i embete kunne avgis forsikring i stedet for ed dersom den som ble utnevnt tilhørte et trossamfunn som ut fra sin bekjennelse eller religiøse oppfatning ikke tillater ed. Det samme gjaldt dersom avleggelse av ed ville stride mot vedkommendes egen religiøse oppfatning, eller vedkommende ikke tror på en allmektig og allvitende Gud.

Loven ble sanksjonert 22. mai 1981 og trådte i kraft straks.

Som følge av avskaffelsen av den grunnlovsfestede embetseden i 2020 ble embetsedloven overflødig, og loven ble derfor opphevet i 2024.

## Referanser


## Eksterne lenker
* Lovdata
Lov om politimyndighet i forsvaret

**Lov om politimyndighet i forsvaret** er en norsk lov som gir politimyndighet til enkelte militære mannskaper.

Loven bestemmer at militært befal med sersjants grad eller tilsvarende eller høyere, militærpoliti og militære vakter har politimyndighet overfor alle som er på militært område (inkludert militært fartøy eller transportmiddel) eller i umiddelbar nærhet av det. Politimyndighet kan også utøves overfor den som opptrer i strid med forbud gitt i medhold av lov om forsvarshemmeligheter.

Videre slår loven fast at befal med sersjants grad eller tilsvarende eller høyere også utenfor militært område har politimyndighet overfor enhver undergitt som omfattes av kapittel&nbsp;I i lov om militær disiplinærmyndighet, og at militærpolitiet kan utøve politimyndighet overfor enhver som omfattes av kapittel&nbsp;I i samme lov utenfor militært område. Når ikke foresatt eller militærpoliti er til stede kan enhver overordnet utøve slik politimyndighet.

Loven ble vedtatt 20. mai 1988 og trådte i kraft 1. januar 1989. Den gir hjemmel til forskrift om politimyndighet i Forsvaret.

## Se også
* Daghavende offiser

## Referanser


## Eksterne lenker
* Lovdata
Protorchestia campbelliana

***Protorchestia campbelliana*** er en art i slekten *[[Protorchestia]]* innenfor tangloppefamilien av ordenen Gammaridea, som inngår i gruppen av amfipoder.

## Eksterne lenker
*
Pseudorchestoidea

***Pseudorchestoidea*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Arter
* *[[Pseudorchestoidea biolleyi]]* (Stebbing, 1908)
* *[[Pseudorchestoidea gracilis]]* (Bousfield & Klawe, 1963)
* *[[Pseudorchestoidea meridionalis]]* (Schuster, 1954)
* *[[Pseudorchestoidea mexicana]]* (Bousfield, 1982)

Tidligere inkludert i slekten *Pseudorchestoidea*:

* *[[Pseudorchestoidea brasiliensis]]* (Dana, 1853) akseptert som *[[Atlantorchestoidea brasiliensis]]* (Dana, 1852)
* *[[Pseudorchestoidea brito]]* (Stebbing, 1891) akseptert som *[[Britorchestia brito]]* (Stebbing, 1891)

## Eksterne lenker
*
Skjeberg (kommune)

**Skjeberg** (stasjon) er et tettsted i Sarpsborg kommune og var tidligere en egen kommune i Østfold. Formannskapsdistriktet (kommunen) ble opprettet i 1838 på grunnlag av Skjeberg prestegjeld.

Fra 1. januar 1992 ble Skjeberg kommune med et innbyggertall på 14 295 og et areal på 190 km2 slått sammen med Varteig, Tune og Sarpsborg til nye Sarpsborg kommune.

Kommunesenter var Borgenhaugen.
Norges ambassade i Kuala Lumpur

**Norges ambassade i Kuala Lumpur** er en norsk utenriksstasjon som huser den norske ambassadør til staten Malaysia. 

Diplomatiske forbindelser mellom Norge og Malaysia ble etablert 8. mars 1968. Norge etablerte en egen ambassade i Malaysia i april 1983. Siden 2006 har ambassaden hatt lokaler i Vista Tower, The Intermark i Kuala Lumpur.

Ambassaden i Kuala Lumpur har siden 1999 vært sideakkreditert til Brunei med et honorært konsulat i Bandar Seri Begawan.

## Sendemenn
*1983–1987 Willy Johan Fredriksen
*1987–1991 Eirik Glenne
*1992–1997 Carsten Helgeby
*1997–2001 Fred Nomme
*2001–2004 Arild Eik
*2004–2009 Arild Braastad
*2010–2011 Terje Nervik
*2012–2017 Hans Ola Urstad
*2017– Gunn Jorid Roset

## Referanser


## Eksterne lenker
* http://www.norway.org.my/  (ambassadens hjemmeside på internettet)
* https://web.archive.org/web/20140711154219/http://www.landsider.no/land/malaysia/fakta/bilaterale/ (Statlig informasjon om diplomatiet mellom de to landene)
Hugin (tidsskrift)

***Hugin*** var et svensk tidsskrift «for naturkunnskap på en morsom form» som ble utgitt mellom 1916 og 1920. Otto Witt var redaktør. *Hugin* regnes iblant som det første svenske science fiction-tidsskriftet.

## Referanser
Stein (øl)

**Stein** er et ølmerke fra Bratislava i Slovakia. Bryggeriet ble grunnlagt i 1873 av Alexander Stein. 
Ølet produseres siden 2007 i bryggeriet Steiger i byen Vyhne.

## Produkter
## Øl
Bryggeriet produserer de følgende ølsortene:
* Grošák Horden 8 % (lyst øl), 3 % alkohol
* Stein 8 % svetlé konzumné (lyst øl), 3 % alkohol
* Stein 10 % (lyst øl), 4,1 % alkohol
* Stein 12 % (lyst øl), 5 % alkohol
* Starosladnícke 11 % svetlý (lyst øl), 4,5 % alkohol

## Referanser


## Eksterne lenker
* 
* Bilder av gamle Stein bryggeriet i Bratislava på sme.sk
Leif Arne Ulland

**Leif Arne Ulland** (1947–2024) var en norsk diplomat og ambassadør.

Ulland vokste opp på Hidra i Flekkeford kommune. Han tok examen artium ved landsgymnaset på Bryne og var utdannet cand.philol. fra Universitetet i Oslo fra 1976 med fangene engelsk, statsvitenskap og fransk. Han hadde også studieopphold vd Oxford University. 

Han gikk inn utenrikstjenesten i 1977 med første postering ved den norske ambassaden i Ankara 1979-1982 og deretter ved Norges delegasjon til Europarådet i Strasbourg 1982-1985. I 1996 ble han utnevnt til minister ved Norges delegasjon til NATO i Brussel hvor han tjenestegjorde til han ble utnevnt til underdirektør i Utenriksdepartementet i 1997 og avdelingsdirektør i 1998. I perioden 2001 til 2003 var han spesialrådgiver ved avdeling for sikkerhetspolitikk. I 2003 ble Ulland utnevnt til ambassadør i București hvor han tjenestegjorde til 2007. Han ble deretter på nytt spesialrådgiver i Utenriksdepartementet før han i 2011 ble utnevnt til ambassadør i Vilnius. Ulland tjenestegjorde i Litauen inntil han gikk av med pensjon i 2014.

Ulland var også engasjert i Hidras lokalhistorie spesielt historien om hermetikkindustrien og skrev artikler og holdt foredrag om skipsfartshistorie og lokalt næringsliv. 

Leif Arne Ulland ble i 2004 utnevnt til ridder av 1. klasse av Den Kongelige Norske Fortjenstorden og i 2012 til kommandør.

## Bibliografi
Per Egil Hegge og Leif Arne Ulland: *Det var i 1905* 
(Andresen & Butenschøn 2004) ISBN 	
82-7694-170-2

## Referanser
Martha Myhrslo

**Martha Grande Myhrslo** (født 30. juli 1886 i Øyestad, død 12. august 1976 i Grimstad) var en norsk fotograf virksom i Grimstad. Myhrslo hadde gått på kurs hos fotograf J. Henrichsen i Arendal 1905-1906. Hun hadde også jobbet som assistent hos flere fotografer i Kristiansand og Stavanger. 

## Virksomhet
I 1917 overtok Myrhslo firmaet *"Frivold & Iversen"s atelier* i Grimstad. Denne fotovirksomheten var drevet av kusinene Theresie Frivold og Hauken Iversen, som i 1915 hadde overtatt firmaet etter Gunhild Larsen og hennes forretningspartner Elisabeth Helmer.

Myhrslo var virksom som fotograf i Grimstad i over 50 år, før hun i 1970 overlot hun fotovirksomheten til sin nevø Ivar Fløistad. Myhrslo var bl.a. Knut Hamsuns faste fotograf. 

## Fotosamling
Myhrslos fotografier befinner seg i dag ved Kuben i Arendal. Myhrslo tok både portrettbilder, familiebilder, brudebilder, samt og landskapsbilder. Hun har tatt mange stedsbilder fra Grimstadområdet. Hennes fotografier er en del av Fløistadsamlingen, som omfatter arbeidene til flere Grimstad-fotografer.

## Referanser


## Eksterne lenker
*
Nypoideae

**Nypodeae** er en underfamilie av palmer. Den inneholder bare éi slekt, *[[Nypa]]*, som i sin tur inneholder bare én art, *[[Nypa fruticans]]*. Den er den eneste palma som er tilpassa et mangrovebiom, og vokser langs kysten av Det indiske hav og Stillehavet.

## Eksterne lenker
*
Calamoideae

**Calamoideae** er en underfamilie av palmer. Den inneholder 21 slekter og om lag 620 arter.

## Slekter
De 21 slektene i Calamoideae er:

### Tribus [[Calameae]]
* *[[Calamus (palm genus)|Calamus]]*
* *[[Ceratolobus]]*
* *[[Daemonorops]]*
* *[[Eleiodoxa]]*
* *[[Eremospatha]]*
* *[[Eugeissona]]*
* *[[Korthalsia]]*
* *[[Laccosperma]]*
* *[[Metroxylon]]*
* *[[Myrialepis]]*
* *[[Oncocalamus]]*
* *[[Pigafetta]]*
* *[[Plectocomia]]*
* *[[Plectocomiopsis]]*
* *[[Pogonotium]]*
* *[[Raphia]]*
* *[[Retispatha]]*
* *[[Salacca]]*

### Tribus [[Lepidocaryeae]]
* *[[Lepidocaryum]]*
* *[[Mauritia]]*
* *[[Mauritiella]]*

## Eksterne lenker
* 
* Molecular Phylogenetics of Subfamily Calamoideae (Palmae) Based on nrDNA ITS and cpDNA rps16 Intron Sequence Data
Arecoideae

**Arecoideae** er en underfamilie av palmer.

## Slekter
Arecoideae inneholder følgende slekter:

### Tribus [[Areceae]]
* *[[Acanthophoenix]]*
* *[[Actinokentia]]*
* *[[Actinorhytis]]*
* *[[Adonidia]]*
* *[[Alloschmidia]]*
* *[[Alsmithia]]*
* *[[Archontophoenix]]*
* *[[Areca]]*
* *[[Balaka]]*
* *[[Basselinia]]*
* *[[Bentinckia]]*
* *[[Brassiophoenix]]*
* *[[Brongniartikentia]]*
* *[[Burretiokentia]]*
* *[[Calyptrocalyx]]*
* *[[Campecarpus]]*
* *[[Carpentaria]]*
* *[[Carpoxylon]]*
* *[[Chambeyronia]]*
* *[[Clinosperma]]*
* *[[Clinostigma]]*
* *[[Cyphokentia]]*
* *[[Cyphophoenix]]*
* *[[Cyphosperma]]*
* *[[Cyrtostachys]]*
* *[[Deckenia]]*
* *[[Dictyosperma]]*
* *[[Dransfieldia]]*
* *[[Drymophloeus]]*
* *[[Dypsis]]*
* *[[Euterpe (plante)|Euterpe]]*
* *[[Hedyscepe]]*
* *[[Heterospathe]]*
* *[[Howea]]*
* *[[Hydriastele]]*
* *[[Hyospathe]]*
* *[[Iguanura]]*
* *[[Kentiopsis]]*
* *[[Laccospadix]]*
* *[[Lemurophoenix]]*
* *[[Leopoldinia]]*
* *[[Lepidorrhachis]]*
* *[[Linospadix]]*
* *[[Loxococcus]]*
* *[[Manicaria]]*
* *[[Marojejya]]*
* *[[Masoala]]*
* *[[Nenga]]*
* *[[Neonicholsonia]]*
* *[[Neoveitchia]]*
* *[[Nephrosperma]]*
* *[[Normanbya]]*
* *[[Oenocarpus]]*
* *[[Oncosperma]]*
* *[[Orania]]*
* *[[Pelagodoxa]]*
* *[[Phoenicophorium]]*
* *[[Physokentia]]*
* *[[Pinanga]]*
* *[[Ponapea]]*
* *[[Prestoea]]* (syn. *Martinezia*)
* *[[Ptychococcus]]*
* *[[Ptychosperma]]*
* *[[Reinhardtia]]*
* *[[Rhopaloblaste]]*
* *[[Rhopalostylis]]*
* *[[Roscheria]]*
* *[[Roystonea]]*
* *[[Satakentia]]*
* *[[Sclerosperma]]*
* *[[Solfia]]*
* *[[Sommieria]]*
* *[[Tectiphiala]]*
* *[[Veitchia]]*
* *[[Verschaffeltia]]*
* *[[Wodyetia]]*

### Tribus Cocoseae
* *[[Acrocomia]]*
* *[[Aiphanes]]*
* *[[Allagoptera]]* (inkl. *Diplothemium*)
* *[[Astrocaryum]]*
* *[[Attalea]]*
* *[[Bactris]]*
* *[[Barcella]]*
* *[[Beccariophoenix]]*
* *[[Butia]]*
* *[[Kokospalme|Cocos]]* (kokospalme)
* *[[Desmoncus]]*
* *[[Oljepalme|Elaeis]]* (oljepalme)
* *[[Jubaea]]*
* *[[Jubaeopsis]]*
* *[[Lytocaryum]]*
* *[[Parajubaea]]*
* *[[Syagrus]]*
* *[[Voanioala]]*

### Tribus [[Geonomeae]]
* *[[Asterogyne]]*
* *[[Calyptrogyne]]*
* *[[Calyptronoma]]*
* *[[Geonoma]]*
* *[[Pholidostachys]]*
* *[[Welfia]]*

### Tribus [[Hyophorbeae]]
* *[[Chamaedorea]]*
* *[[Gaussia]]*
* *[[Hyophorbe]]*
* *[[Synechanthus]]*
* *[[Wendlandiella]]*

### Tribus [[Iriarteeae]]
* *[[Dictyocaryum]]*
* *[[Iriartea]]*
* *[[Iriartella]]*
* *[[Socratea]]*
* *[[Wettinia]]*

### Tribus [[Podococceae]]
* *[[Podococcus]]*

## Eksterne lenker
*
Fløistadsamlingen

**Fløistadsamlingen**, også kjent som *Fotograf Ivar Fløistads samlinger*, er en fotosamling bestående av om lag 40&nbsp;000–50&nbsp;000 fotografier tatt av ulike fotografer fra Grimstad i perioden 1886–1987. Selv om samlingen har fått navn etter samlingens siste bidragsyter Ivar Fløistad, inneholder den fotografier fra flere Grimstad-fotografer. Det som gjør samlingen spesiell er at den inneholder fotografier fra en lang rekke kvinnelige fotografer, deriblant Elisabeth Helmer, Gunhild Larsen, Theresie Frivold, Hauken Iversen og Martha Myhrslo.

## Omfang
Samlingen inneholder om lag 40&nbsp;000 motiv fordelt på negativer, positiver, dias, glassplater og annet. Den omfatter bl.a. landskaps- og byfotografier, portrettfotografier, familiefotografier og bryllupsbilder. 

## Samlingen
Samlingen befinner seg på Aust-Agder museum og arkiv i Arendal, men tilhører Grimstad kommune. Den ble gitt i gave av Ivar Fløistads arvinger.

## Referanser


## Eksterne lenker
*
Waylon Francis

**Waylon Dwayne Francis Box** (født 20. september 1990 i Puerto Limón) er en costaricansk fotballspiller som spiller for CS Herediano.

## Landslaget
Francis ble tatt ut i s tropp til VM i fotball 2014.

## Referanser


## Eksterne lenker
*
Sammir

**Jorge Sammir Cruz Campos** (født 1987) er en brailianskfødt kroatisk fotballspiller som fra 1. mars 2021 er klubbløs. Han spiller også for det kroatiske landslaget. 

Han spilte tidlig i karrieren for forskjellige brasilianske klubber, blant andre Atlético Paranaense. Han kom til Europa og kroatiske Dinamo Zagreb i november 2006, og ble i klubben til januar 2014 da han skiftet til Getafe. 

Sammir har landskamper for Brasil for aldersbestemte landslag, men fikk kroatisk statsborgerskap i 2012 og har siden spilt for det kroatiske landslaget. Han ble tatt ut til den kroatiske troppen til Fotball-VM 2014 i fødelandet Brasil.

## Referanser


## Eksterne lenker
*
Frey (tidsskrift)

***Frey*** var et tidsskrift for vitenskap og kunst, som utkom i Uppsala fra 1841 til 1850.

Tidsskriftet ble utgitt av Per Erik Svedbom. Redaktører var framstående akademikere fra Uppsala universitet, nemlig Fredrik Georg Afzelius 1841, Carl Edvard Zedritz 1842-43 og 1847-48 samt Carl Bergstedt 1844-46 og 1849-50. Blant medarbeiderne, som også for det meste var fra Uppsala, kan nevnes Carl Wilhelm Böttiger, Fredrik Ferdinand Carlson, Bernhard Elis Malmström, Wilhelm Erik Svedelius, Carl Johan Tornberg og Jonas Wahlström.

I bladet ble det mest skrevet om populærvitenskap på høyt nivå og var dermed ikke direkte opinionsdannende.

## Bibliografi
*

## Kilder
* *[[Svensk uppslagsbok]]*. Malmö 1932.
*
Henrique Adriano Buss

**Henrique Adriano Buss**, eller bare  **Henrique** (født 14. oktober 1986) er en brasiliansk fotballspiller som spiller for Coritiba Foot Ball Club, og for det brasilianske landslaget. 

Han ble cupmester i Italia med Napoli i 2013/14-sesongen.

## Referanser


## Eksterne lenker
*
Victor Leandro Bagy

**Victor Leandro Bagy** (født 21. januar 1983) er en brasiliansk tidligere fotballspiller 

Han har tidligere spilt for klubbene Paulista og Grêmio. 

Han ble tatt ut til den brasilianske troppen til VM i fotball 2014 på hjemmebane.

Han fikk 6 kamper for det brasilianske landslaget.

## Meritter
**Brasil**
* FIFA Confederations Cup: 2009

## Referanser


## Eksterne lenker
*
Konstantin Gulkevitsj

**Konstantin Nikolajevitsj Gulkevitsj** (Константин Николайевич Гулькевич, født 1865 i St. Petersburg, død 25. juni 1935 i Epalinges, Sveits) var en russisk diplomat som var tsarens tredje sendemann til Norge fra februar 1915 til mai 1917. Han ble sommeren 1917 overført til Sverige. Fra 1922 var han nær medarbeider til Fridtjof Nansen i flyktningearbeidet.

Han var sønn av Nicolas Gulkevitsj og Olga Morgoli.

## Posteringer
* 1887 tilsatt i det russiske utenriksdepartementet.
* 1896–1901 andresekretær ved den russiske legasjon i München, Tyskland
* 1906–1908 personlig sekretær til utenriksminister Alexander Izvolsky (1856–1919) i St. Petersburg
* 1908–1911 førstesekretær ved den russiske ambassade i Roma i Italia under ambassadørene Nikolai Muravev (1850–1908), dernest prins Dolgoruki
* 1912–1914 ministerråd ved ambassaden i Konstantinopel, Tyrkia under ambassadør Mikhail Girs (1856–1932)
:fremforhandlet i 1914 en avtale som tillot utenlandsk administrasjon av visse områder av Tyrkia der armenske grupperinger holdt til, en avtale som Tyrkia ignorerte så snart den første verdenskrig tok til
* 1914 evakuert og tilbake i St. Petersburg
* 1915–1917 sendemann (minister) ved legasjonen i Kristiania i Norge
* 1917 sendemann for russiske provisoriske regjering til  Stockholm i Sverige.

Etter revolusjonen i 1917 fortsatte han å bebo ambassaden i Stockholm, og inntok en slags nøytral rolle frem til 1920 da han etter ett års opphold i Kristiania flyttet via Dresden til Paris og til sist Genève i 1922. Herfra arbeidet han ulønnet for Folkeforbundet med å hjelpe russiske flyktninger. Han virket under Fridtjof Nansen som i 1920 hadde blitt det som senere ble kalt FNs høykommissær for flyktninger. Etter Nansens død jobbet han fra 1931 for Det internasjonale Nansenkontoret. Fra 1933 var han mye syk av tuberkulose og døde på et sanatorium utenfor Lausanne.

## Se også
__NOTOC__
* Russlands ambassade i Oslo
## Referanser
Die Grenzboten

***Die Grenzboten*** var et tysk ukentlig utgitt tidsskrift for politikk, litteratur og kunst, grunnlagt i 1841 av Ignaz Kuranda og nedlagt i 1923.

Tidsskriftet ble grunnlagt i Brussel, men flyttet allerede i 1842 til Leipzig, ble overtatt is 1848 av Gustav Freytag og Julian Schmidt og ble et talerør for prøyssisk liberalisme og med tiden det nasjonalliberale partiets fremste tidsskrift.

## Kilder
* *[[Svensk uppslagsbok]]*, Malmö 1932
Åkraelva kraftverk

**Åkraelva kraftverk** er et vannkraftverk i Kvinnherad kommune i Vestland.

Det er et elvekraftverk som utnytter et fall på 289 meter.

Installert effekt er 4,7 MW på en peltonturbin. Årsproduksjon er 15,5 GWh.

## Referanser


## Kilder
* 
* NVE vannkraftdatabase
* Informasjonstavle på kraftverket

## Se også
* Åkrabygda Info
Sium bin Diau

**Sium bin Diau** (født 13. oktober 1935) er en friidrettsutøver som representerte Britisk Nord-Borneo (Sabah) under Sommer-OL i Melbourne i 1956. Diau ble nummer 28 i trestegskvalifiseringen, med lengden , og greide ikke å kvalifisere seg videre i konkurransen. Diau deltok i *Malayan Amateur Athletic Association Championships* i Ipoh i 1955 i øvelsene tresteg og spydkast.

Sium bin Diau og landsmannen Gabuh bin Piging er de eneste idrettsutøverne som har representert Nord-Borneo i et OL. Diau har blitt tildelt datuktittelen, som tilsvarer riddertittelen.

## Referanser


## Eksterne lenker
*
Disiplinærloven

**Lov om militær disiplinærmyndighet** (korttittel: **militære disiplinærlov**) er en norsk lov som regulerer bruk av disiplinærstraff – refselse – i Forsvaret.

Militære disiplinærlov ble vedtatt 20. mai 1988 og trådte i kraft 1. januar 1989. Den gir hjemmel til forskrift om disiplinærreglement for Forsvaret og militært arrestreglement.

Loven fastsetter at den som overtrer eller forsømmer militære tjenesteplikter som følger av lov, reglement, instruks, direktiv, forskrift eller rettmessig ordre, kan refses disiplinært. Det samme gjelder den som overtrer eller forsømmer seg mot militær skikk og orden. Refselse kan også ilegges den som gjør seg skyldig i borgerlig straffbare forhold på militært område, overfor militært personell eller mot eller ved bruk av militært materiell.

Refselse kan ilegges i form av arrest (frihetsberøvelse) inntil 20 dager, frihetsinnskrenkning, bot, streng irettesettelse i nærvær av flere befal eller menige, eller simpel irettesettelse i enerom eller i tjenestlig skriv.

Det følger av loven at enhver offiser som fører kompanisjefs eller tilsvarende eller høyere kommando, har myndighet til å ilegge refselse.

Loven har særregler som gjelder i krigstid, som blant annet utvider refselsesmidlet arrest til 60 dager og innskrenker klageadgangen.

## Referanser


## Eksterne lenker
* Lovdata
Ehsan Hajsafi

**Ehsan Hajsafi** (født 26. februar 1990) er en iransk fotballspiller som spiller for den greske fotballklubben AEK Athen.

Han spiller i forsvar, og er også en del av . Hajsafi har spilt for flere andre klubber i sin karriere, blant annet Zob Ahan Isfahan og Tractor Sazi fra Iran. 

## Landslaget
Han ble tatt ut til Fotball-VM 2014 i Brasil .

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Sergej Arsenjev

**Sergej Arsenjev** (født 1. april 1854 i Moskva i Russland, død 1922 i Moskva) var en russisk diplomat som fra 1912 til 1914 var den andre russiske sendemann til Norge.

Etter gymnaset i hjembyen fra 1868 til 1872 tok han en grad innen menneskerettigheter i 1877 og var et år i militæret. I 1880 tok han et studium i arkeologi i St. Petersburg.

## Posteringer
* 1880–1881 førstesekretær og chargé d'affaires ved generalkonsulatet i østlige Rumelia, et område som fantes fra 1879 til 1885, i dag en del av østlige Bulgaria
* 1882–1883 førstesekretær og chargé d'affaires i Bulgaria (1882-1883), 
* 1883–1886 andresekretær ved ambassaden i Berlin
* 1886–1891 førstesekretær og chargé d'affaires i Sverige
* 1891–1897 generalkonsul i Jerusalem
* 1897–1900 generalkonsul i Stockholm
* 1900–1910 minister ved hoffet til storhertugen av Oldenburg og byene Hamburg og Lübeck
* 1910–1912 sendemann til Montenegro
* 1912–1914 sendemann til Kristiania i Norge
* 1914–1917 avsluttende diplomatisk tjeneste

Han var sønn av kongelig rådgiver Vasily Sergejevitsj Arsenjev (1829–1915) og prinsesse Natalia Dolgoruky (1830–1902). Selv giftet han seg med Jekaterina Shenshin (1858-1938). Blant deres barn var teolog og filosof Nicholas (1888-1977) til Stockholm.

## Se også
__NOTOC__
* Russlands ambassade i Oslo

## Referanser
Tromsø Storband

**Tromsø Storband** er et norsk band som består av musikere med tilhold i Tromsø med Fred Glesnes som komponist og musikalsk leder.

I 2011 ga Tromsø Storband ut sitt første album, «In Traffic», skrevet av Fred Glesnes, Anders Eriksson og Asbjørn Ruud, alle med tilhold i Nord-Norge.

I 2017 ga Tromsø Storband i samarbeid med Lisa Simone ut albumet «Lisa Simone with Tromsø Big Band. Live at The Edge».

Siden oppstarten i 2004 har Tromsø Storband samarbeidet med internasjonale artister som Randy Brecker, Jon Faddis, Bob Mintzer, Nils Landgren, Lisa Simone, Larry Carlton og Michael Davis i tillegg til norske musikere som Karin Krog, Kåre Kolve, Petter Wettre og Geir Lysne. Tromsø Storband karakteriseres som et moderne storband.

## Besetning
Tromsø Storband anno 2017 består av følgende musikere:

Trompeter: Christian Hyld, Vidar Alvestad, Morten Bøhmer Strøm, Bengt Arve Haugseth

Saksofoner: Rolf Figenschau, Øyvind J. Karstad, Frode Nilsen, Kjellaug Karen Korsberg Kornstad

Tromboner: Torbjørn Ingvaldsen, Rolf-Gunnar Monsen, Nina Therese Bakke, Tor Kristian Innbjør

Rytmeseksjon: Einar Berg-Olsen og Adrian Danielsen: Piano og keyboards, Thomas Larsen: Gitar, Jørgen Ytreberg: Bass, Ole Morten Indigo Lekang: Slagverk, Martin Lien: Perkusjon

## Referanser
Sesam (tidsskrift)

***Sesam*** var et svensk litterært tidsskrift som utkom -.

Det ble stiftet av Uno Florén og Tore Zetterholm som en optimistisk motpol til tidsskriftet *[[40-tal (tidsskrift)|40-tal]]s* dogmatiske pessimisme. I Sesam debuterte forfattere som Sten Hagliden, Sara Lidman, Bengt Söderbergh og Per Erik Wahlund. 

## Kilder
*Nina Burton *Den hundrade poeten: tendenser i fem decenniers poesi*, FIB:s Lyrikklubb 1988, side 30-38 ISBN 91-550-3304-0
Amir Hossein Sadeghi

**Amir Hossein Sadeghi** (født 6. september 1981 i Teheran) er en iransk profesjonell fotballspiller som spiller for den iranske fotballklubben Esteghlal. Han spiller i forsvar, og er også en del av . Sadeghi har spilt for flere andre klubber i sin karriere, blant annet Tractor Sazi og Sanat Mes Kerman fra Iran. 

Han ble tatt ut til Fotball-VM 2014 i Brasil.

## Referanser


## Eksterne lenker
*
Forskrift om disiplinærreglement for Forsvaret og militært arrestreglement

**Forskrift om disiplinærreglement for Forsvaret og militært arrestreglement** (korttittel: **forskr. om disiplinærreglement for Forsvaret**) er en norsk forskrift som regulerer Forsvarets bruk av refselse generelt og refselsesmidlet arrest (frihetsberøvelse) spesielt.

Forskriften ble fremmet av Forsvarsdepartementet og fastsatt ved kongelig resolusjon 16. desember 1988 med hjemmel i militære disiplinærlov. Den trådte i kraft 1. januar 1989.

Forskriften består av to deler: del&nbsp;A gjelder Forsvarets disiplinærreglement, mens del&nbsp;B gjelder militært arrestreglement.

Forsvarets disiplinærreglement gir blant annet nærmere regler for når krigstidsbestemmelsene i militære disiplinærlov kommer til anvendelse:
* Når Norge er i krig, herunder at krigserklæring er avgitt eller mottatt, eller at Norge er utsatt for væpnet angrep.
* Når krig truer, for de avdelinger som er satt på krigsfot i beredskapsøyemed, samt for øvrig så langt reglene om militær rettergang i krigstid er gitt anvendelse etter bestemmelse av Kongen i henhold til straffeprosessloven §&nbsp;463 fjerde ledd.
* For norske deltakere i internasjonale fredsoperasjoner så langt dette er bestemt av Kongen i henhold til straffeprosessloven §&nbsp;463 femte ledd.

Militært arrestreglement gir blant annet bestemmelser om soningsforhold i arrest, adgang til personlig hygiene, forbud mot røyking på cellen, besøk av feltprest og mulighet for å sende og motta post.

## Referanser


## Eksterne lenker
* Lovdata
Dalsbekken kraftverk

**Dalsbekken kraftverk** er et vannkraftverk i Kvinnherad kommune i Vestland.

Det er et elvekraftverk som utnytter et fall på 425 meter.

Installert effekt er 700 kW. Årsproduksjon er 2,7 GWh.

## Referanser


## Kilder
* 
* NVE vannkraftdatabase
Javad Nekounam

**Javad Nekounam** (født 7. september 1980) er en iransk profesjonell fotballspiller som spiller for den kuwaitiske fotballklubben Kuwait SC. Han spiller som midtbanespiller, og er også en del av . Nekounam har spilt for flere andre klubber i sin karriere, blant annet Osasuna og Esteghlal. 

Han ble tatt ut til Fotball-VM 2014 i Brasil .

## Referanser

## Eksterne lenker
*
Reza Haghighi

**Reza Haghighi** (; født 1. februar 1989) er en iransk profesjonell fotballspiller som spiller for den iranske fotballklubben Persepolis FC. Han spiller som midtbanespiller, og er også en del av det . Haghighi har spilt for flere andre klubber i sin karriere, blant annet Fajr Sepasi FC og Payam Mashhad FC fra Iran.

Han ble tatt ut til Fotball-VM 2014 i Brasil.

## Referanser

## Eksterne lenker
*
Lov om forsvarshemmeligheter

**Lov om forsvarshemmeligheter** var en norsk lov som skulle beskytte Forsvarets anlegg, militære områder og beskyttelsesverdig informasjon mot uvedkommende. Den ble vedtatt og trådte i kraft 18. august 1914.

Loven gav adgang til å forby uvedkommende adgang til nærmere angitte anlegg, områder eller hendelser. Videre gjorde den det straffbart å kopiere eller mangfoldiggjøre kart, skisser og fotografier av festningsanlegg, havner, fjorder, innseilinger eller norsk sjøterritorium, samt alle kart som kunne antas å være av betydning for fienden i tilfelle krig.

Lovens paragraf&nbsp;6 gjorde det straffbart å søke å inngå et forbund om ulovlig etterretningsvirksomhet eller overtredelse av andre bestemmelser i loven. Denne bestemmelsen ble kritisert for å kriminalisere forberedelse til en forberedelseshandling, og at den gikk alt for langt i å kriminalisere dagligdagse handlinger.

Lov om forsvarshemmeligheter ble opphevet og bestemmelsene videreført i sikkerhetsloven og straffeloven av 2005 da sistnevnte lov trådte i kraft 1. oktober 2015.

## Se også
* Lov om informasjon om bestemt angitte områder, skjermingsverdige objekter og bunnforhold
* Lov om forsvarsviktige oppfinnelser

## Referanser


## Eksterne lenker
* Lovdata
Apparatur (tidsskrift)

***Apparatur*** er et dansk tidsskrift for litteratur og billedkunst som ble utgitt i perioden 2001–2012.

Ved lanseringen bestod redaksjonen av Anders Søgaard, Mimo Antabi, Martin Glaz Serup, Martin Holst, Svend-Allan Sørensen, og Trine Juncher Jensen. I årenes løp hadde tidsskriftet skiftende redaksjoner.

Den siste redaksjonen består av Marie Zeuthen (ansvarlig), Anne-Sofie Ringling og Marianne Kirk.

Den siste utgivelsen var nr. 24, som kom ut 24. mars 2012. Utgivelsen av tidsskriftet ble deretter – slik redaksjonen beskrev det – «stilt i bero».

## Referanser


## Eksterne lenker
* Apparatur - Tidsskrift for litteratur og billedkunst.